Nippon Professional Baseball

A Nippon Professional Baseball ou NPB (do inglés: Béisbol Profesional Xaponés, en xaponés: 日本野球機構, Nippon Yakyū Kikō), é o campionato de liga de béisbol profesional do Xapón. Chamada de forma coloquial no Xapón Puro Yakyū, é a máxima categoría do béisbol nipón. Xogadores, analistas e diferentes traballadores da Major League Baseball (MLB) consideran a esta competición como "AAAA", é dicir, menos competitiva que a MLB mais por riba das máis potentes Ligas Menores "AAA" norteamericanas.

Considérase que a orixe de liga está na fundación do "Club de Béisbol do Gran Xapón de Tokio" (大日本東京野球倶楽部, Dai-Nippon Tōkyō Yakyū Kurabu) en 1934 e a Liga Xaponesa de Béisbol orixinal. A actual NPB foi fundada coa reorganización desta última liga en 1950. A competición actual consta de dúas conferencias de seis equipos cada unha: a Central League e a Pacific League. Cada temporada, os equipos gañadores de cada liga compiten nas Series do Xapón, as finais polo campionato da NPB.

 Historia 
 Fundación 
miniatura|Matsutarō Shōriki, considerado pai do béisbol xaponés.
Desde a súa introdución en 1872, o béisbol é un dos deportes máis practicados no Xapón. A raíz do éxito dos campionatos xuvenís e rexionais, na década de 1920 houbo unha primeira tentativa de crear unha competición profesional. Considérase que o primeiro equipo profesional do país foi o , fundado en 1934 polo magnate dos medios de comunicación Matsutarō Shōriki para enfrontarse a un combinado de estrelas estadounidenses que incluía a Babe Ruth, Jimmie Foxx, Lou Gehrig e Charlie Gehringer. Ao ano seguinte, o mesmo elenco de xogadores fixo unha xira polos Estados Unidos. Alí gañaron 93 de 102 xogos ante equipos semi-profesionais e da Pacific Coast League. De acordo co historiador Joseph Reaves: "Os únicos pequenos inconvenientes para a popularidade do equipo nos Estados Unidos foron os carácteres kanji e o engorroso nome xaponés. Ambos detalles foron solucionados adoptando o nome de Tokyo Kyojin (do xaponés: Xigantes de Tokyo) e utilizando uniformes idénticos aos dos New York Giants...".Reaves, Joseph A. Taking in a Game: A History of Baseball in Asia (U. of Nebraska Press, 2002), p. 77.

Desde 1936 até 1950, o béisbol profesional xaponés estivo organizado baixo o nome de "Liga de Béisbol do Xapón" (JBL). O equipo que dominou a competición durante este período foron os Tokyo Kyojin, que gañaron nove campionatos, seis deles consecutivos entre 1938 e 1943. Cómpre destacar que en 1947 os Kyojin mudaron o seu nome a Yomiuri Giants, o cal aínda mantañen. Despois da temporada de 1949, os propietarios dos equipos da liga fundaron o Nippon Professional Baseball (NPB). O dono dos Daiei Stars Masaichi Nagata propuxo un sistema de competición dividido en dúas ligas, as cales se converteron na Pacific League, orixinalmente chamada  co propio Nagata de presidente, e a Central League.

Catro antigos equipos da JBL formaron a base da nova Liga Central: os Chunichi Dragons, os Hanshin Tigers, os Yomiuri Giants e os Shochiku Robins, aos que se uniron os Hiroshima Carp, os Kokutetsu Swallows, os Nishinippon Pirates e os Taiyō Whales. Por outra banda, outros catro antigos equipos da JBL formaron a base da Liga do Pacífico: os Hankyu Braves, os Nankai Hawks, os Daiei Stars e os Tokyu Flyers, aos que se uniron os Kintetsu Pearls, os Mainichi Orions e os Nishitetsu Clippers. O dono dos Giants, Matsutarō Shōriki, actuou como o primeiro Comisionado (non oficial) e supervisou as primeiras Series do Xapón. Nelas enfrontáronse o campión da Liga Central, os Shochiku Robins, contra o campión da Liga do Pacífico, os Mainichi Orions, sendo estes últimos os campións tras vencer por catro xogos a dous.

 Expansión e contracción 
Os Nishinippon Pirates da Liga Central, que finalizaron en sexto lugar na primeira temporada, desapareceron ao final da mesma e fusionáronse cos Nishitetsu Clippers (tamén de Fukuoka) para formar os Nishitetsu Lions. Isto provocou que o número de equipos da Central descendesen a uns incómodos sete equipos. Así, en 1952, decidiuse que o equipo da Liga que acabase cunha porcentaxe de vitorias inferior ao 30% sería obrigado a disolverse ou fusionarse con outros equipos. Finalmente, serían os Shochiku Robins os que caerían nesta circunstancia, decidindo fusionarse cos Taiyō Whales para converterse nos Taiyō Shochiku Robins en xaneiro de 1953. Esta manobra permitiu á Liga Central ter de novo un número par de equipos.

Por outra banda, en 1954 uniuse un novo equipo á Liga do Pacífico, os Takahashi Unions, o que permitiu aumentar o número de equipos da mesma a oito. Aínda que o equipo estaba formado por xogadores doutros equipos da Liga do Pacífico, os Unions non foron nunca un equipo competitivo, acabando en último lugar en 1955 e 1956. Para a temporada de 1957, os Unions fusionáronse cos Daiei Stars para formar os Daiei Unions, o que levou á Liga do Pacífico a regresar a un número impar de equipos con sete. Os novos Unions tan só duraron unha temporada, na que acabaron de novo en último lugar a 43,5 vitorias de diferenza co primeiro. Para 1958 os unións volvéronse fusionar, esta vez cos Mainichi Orions para formar os Daimai Orions. Así, a Liga do Pacífico conseguía ter de novo un número par de equipos con seis, os mesmos que a Liga Central. Debido a isto, para finais da década de 1950, a NPB pasou de ter quince equipos aos actuais doce.

 Formato 
A NPB está composta por dúas ligas, a Liga Central e a Liga do Pacífico, con seis equipos en cada unha. Hai tamén outras dúas ligas profesionais de segundo nivel dedicadas á formación de novos xogadores, a Liga Occidental e a Liga Oriental. O campionato comeza a finais de marzo ou comezos de abril e finaliza en outubro. A maiores, en xullo, xóganse dous ou tres xogos do All-Star, os cales enfrontan aos mellores xogadores de cada liga. Antes de 2007, cada equipo das dúas ligas xogaba entre 130 e 140 xogos por temporada, sendo a única excepción das temporadas 2005 e 2006 da Liga Central con 146 encontros. Porén, desde ese ano, ambas ligas adoptaron un calendario de 146 xogos, con 73 xogados en casa e 73 como visitante. O máis habitual é que cada equipo xogue seis días á semana, descansando os luns, salvo excepcións. Usualmente, cando a dous equipos lles toca xogar entre si, fano en tres días seguidos, para despois xogar outros tres encontros fronte outro rival e a continuación descansar un día.

Após a finalización da temporada regular, os mellores equipos de cada liga disputan un torneo por eliminatorias para decidir cales competirán nas Series do Xapón. Estas series seguen a estela das Series Mundiais da Major League Baseball, enfrontando polo título ao campión da Liga Central contra o campión da Liga do Pacífico, do memo xeito que na MLB onde xogan os campións da Liga Americana e a Liga Nacional. Nas eliminatorias, coñecidas como Climax Series, primeiro xogan o segundo contra o terceiro clasificado de cada liga ao mellor de tres encontros. O vencedor desta eliminatoria xoga a final da liga fronte o primeiro clasificado. O vencedor deste encontro gaña entón o dereito a xogar as Series do Xapón onde se termina o campión nacional. Entre os anos 2005 e 2013 o campión xaponés disputaba as Series de Asia contra os campións de Australia, China, Corea do Sur e Taiwán (coa excepción de 2013 onde tamén participou o Fortitudo Bologna italiano). Os equipos xaponeses venceron en cinco das sete edicións.

 Comparación coa MLB 
miniatura|As MLB Japan All-Star Series no Tokyo Dome (2014).
As regras da NPB son esencialmente as mesmas que as da Major League Baseball (MLB) norteamericana. Porén, certos elementos técnicos son lixeiramente diferentes: a liga xaponesa utiliza unha pelota, unha zona de strike e un terreo de xogo máis pequenos. Pódese dicir que o béisbol xaponés é máis compacto. Cinco equipos da liga teñen campos cuxas pequenas dimensións violarían as Regras Oficiais do Béisbol Americano. La nota que se encontra ao final da Regra 1.04 especifica que as dimensións mínimas para os estadios de béisbol estadounidenses construídos ou renovados despois de 1958 teñen que ser de 325 pés (99 m) por cada liña de foul e 400 pés (120 m) ao xardín central.

Os xogadores, técnicos e especialistas en sabermetrics (estatística avanzada) conseideran á NPB como unha liga "AAAA", é dicir, menos competitiva que a MBL mais superior ás ligas Triplo A (AAA) de desenvolvemento. Ao igual que a MLB, a NPB está composta por dúas ligas a Central e a Pacífico. Xogar na Liga do Pacífico é parecido a facelo na Liga Americana debido ao uso da norma do bateador designado. O mesmo sucedía coa Liga Central e a Liga Nacional, até que en 2022 esta última abandonou a regra. Cando un equipo dunha liga xoga fronte a un equipo da outra, a norma que se usa é a que segue equipo local.

Outra diferenza entre os béisbol profesional xaponés e norteamericano, é que os partidos no Xapón poden acabar en empate. Se o resultado do encontro está empatado despois da disputa de nove entradas, xóganse outras tres máis adicionais. Senón hai gañador despois das doce entradas o partido é declarado empatado. Estes partidos non contan nin como vitorias nin como derrotas na clasificación. Esta regra tamén se aplica nas eliminatorias cunha única excepción: as Series do Xapón. Nesta eliminatoria final, que vence o primeiro equipo que consegue catro vitorias, no caso de haber empates pode ser preciso disputar máis de sete xogos. Se as series teñen que ser estendidas, todos os partidos despois do sétimo non teñen límite de entradas. Exclusivamente para a temporada 2011, debido ao terremoto e tsunami de Sendai e o conseguinte accidente nuclear de Fukushima, implementáronse unha serie de regras especiais para o empate:
 Por motivos de aforro enerxético, alén do límite habitual de doce entradas, non se permitiron a disputa de entradas adicionais en liga regular se o tempo de partido superaba as tres horas e media. Este tempo incluía os atrasos debido ás condicións climatolóxicas.
 Debido ao atraso no comezo da temporada, ese ano eliminouse a extensión de máis partidos (no caso de empate na eliminatoria) nas Series do Xapón, permitindo tan só un partido extra.

A última diferenza salientábel entre ambas competicións é que a maioría dos equipos xaponeses dispón dunha rotación de pitchers de seis xogadores, ao contrario que na MBL onde son catro. O elenco de xogadores dispoñíbeis no Xapón é de 28, máis hai un máximo de 25 que poden ir convocados a cada xogo. Debido a isto, os técnicos deben descartar tres xogadores por encontro, usualmente os pitchers titulares que veñen de xogar os anteriores partidos.

 Equipos 
 Equipo Cidade Estadio Capacidade Fundación Ingreso Central League Chunichi Dragons Nagoia, Aichi Nagoya Dome 40.500 1937 1950 Hanshin Tigers Nishinomiya, Hyōgo Estadio Hanshin Koshien 47.757 1935 1950 Hiroshima Toyo Carp Hiroshima, Hiroshima Mazda Zoom-Zoom Stadium Hiroshima 33.000 1950 Tokyo Yakult Swallows Shinjuku, Tokyo Estadio Meiji Jingu 37.933 1950 Yokohama DeNA BayStars Yokohama, Kanagawa Yokohama Stadium 32.170 1950 Yomiuri Giants Bunkyō, Tokyo Tokyo Dome 46.000 1934 1950 Pacific League Chiba Lotte Marines Chiba, Chiba ZOZO Marine Stadium 30.348 1950 Fukuoka SoftBank Hawks Fukuoka, Fukuoka Fukuoka Yafuoku! Dome 40.178 1938 1950 Hokkaido Nippon-Ham Fighters Sapporo, Hokkaidō Sapporo Dome 40.476 1946 1950 Orix Buffaloes Osaka, Osaka Kyocera Dome Osaka 36.146 1936 1950 Saitama Seibu Lions Tokorozawa, Saitama MetLife Dome 33.556 1950 Tohoku Rakuten Golden Eagles Sendai, Miyagi Estadio de Miyagi 30.508 2005

 Equipos desaparecidos Equipo Cidade Estadio Fundación Desaparición Notas Nishinippon Pirates Fukuoka, Fukuoka Estadio Heiwadai 1950 1950 Fusionados cos Nishitetsu Clippers (agora Saitama Seibu Lions) Shochiku Robins Kyoto, Kyoto Estadio Kinugasa 1936 1952 Fusionados cos Taiyo Whales (agora Yokohama DeNA BayStars) Takahashi Unions Kawasaki, Kanagawa Estadio Kawasaki 1954 1956 Fusionados cos Daiei Stars (máis tarde coñecidos como Daiei Unions) Daiei Unions Bunkyō, Tokyo Estadio Korakuen 1946 1957 Fusionados cos  Mainichi Orions  (agora Chiba Lotte Marines) Kintetsu Buffaloes Osaka, Osaka Osaka Dome 1949 2004 Fusionados cos Orix BlueWave (agora Orix Buffaloes)

 Campións 
 Series do Xapón 

O equipo mais dominador da historia da Liga Xaponesa de Béisbol son os Yomiuri GiantsYomiuri Giants na web da NPB  da Liga Central, 22 veces campións das Series do Xapón, seguido dos Seibu LionsSaitama Seibu Lions na web da NPB  da Liga Pacífico, 13 veces campión.
Liga CentralLiga Pacífico
miniatura|Tokyo Dome, fogar dos Yomiuri Giants
miniatura|Seibu Dome, fogar dos Seibu Lions.
miniatura|Estadio Koshien, fogar dos Hanshin Tigers.
miniatura|Sapporo Dome, fogar dos Hokkaido Nippon-Ham Fighters.
 Ano Campión Finalista Serie Mellor Xogador1950  Mainichi Orions  Shochiku Robins  4-2  Kaoru Bettou1951  Yomiuri Giants  Nankai Hawks  4-2  Yukou Minamimura1952  Yomiuri Giants  Nankai Hawks  4-2 Takehiko Bessho1953  Yomiuri Giants  Nankai Hawks   4-2-1  Tetsuharu Kawakami1954  Chunichi Dragons  Nishitetsu Lions  4-3  Shigeru Sugishita1955  Yomiuri Giants  Nankai Hawks  4-3  Takehiko Bessho1956  Nishitetsu Lions  Yomiuri Giants  4-2  Yasumitsu Toyoda1957  Nishitetsu Lions  Yomiuri Giants  4-0-1  Hiroshi Oshita1958  Nishitetsu Lions  Yomiuri Giants  4-3  Kazuhisa Inao1959  Nankai Hawks  Yomiuri Giants  4-0  Tadashi Sugiura1960  Taiyō Whales  Oriones Daimai  4-0  Akihito Kondo1961  Yomiuri Giants  Nankai Hawks  4-2  Toshio Miyamoto1962  Toei Flyers  Hanshin Tigers  4-2-1  Masayuki Dobashi, Masayuki Tanemo1963  Yomiuri Giants  Nishitetsu Lions  4-3  Shigeo Nagashima1964  Nankai Hawks  Hanshin Tigers  4-3  Joe Stanka1965  Yomiuri Giants  Nankai Hawks  4-1  Shigeo Nagashima1966  Yomiuri Giants  Nankai Hawks  4-2  Isao Shibata1967  Yomiuri Giants Hankyu Braves  4-2  Masaaki Mori1968  Yomiuri Giants  Hankyu Braves  4-2  Shigeru Takada1969  Yomiuri Giants  Hankyu Braves  4-2  Shigeo Nagashima1970  Yomiuri Giants  Lotte Orions  4-1  Shigeo Nagashima1971  Yomiuri Giants  Hankyu Braves  4-1  Toshimitsu Suetsugu1972  Yomiuri Giants  Hankyu Braves  4-1  Tsuneo Horiuchi1973  Yomiuri Giants  Nankai Hawks  4-1  Tsuneo Horiuchi1974  Lotte Orions  Chunichi Dragons  4-2  Sumio Hirota1975  Hankyu Braves  Hiroshima Toyo Carp  4-0-1  Takashi Yamaguchi1976  Hankyu Braves  Yomiuri Giants  4-3  Yutaka Fukumoto1977  Hankyu Braves  Yomiuri Giants  4-1  Hisashi Yamada1978  Tokyo Yakult Swallows  Hankyu Braves  4-3  Katsuo Osugi1979  Hiroshima Toyo Carp  Kintetsu Buffaloes  4-3  Yoshihiko Takahashi1980  Hiroshima Toyo Carp  Kintetsu Buffaloes  4-3  Jim Lyttle1981  Yomiuri Giants  Hokkaidō Nippon-Ham Fighters  4-2  Takashi Nishimoto1982  Seibu Lions  Chunichi Dragons  4-3  Osamu Higashio1983  Seibu Lions  Yomiuri Giants   4-3  Takuji Ota1984  Hiroshima Toyo Carp  Hankyu Braves  4-3  Kiyoyuki Nagashima1985  Hanshin Tigers  Seibu Lions  4-2  Randy Bass1986  Seibu Lions  Hiroshima Carp  4-3-1  Kimiyasu Kudo1987  Seibu Lions  Yomiuri Giants  4-2  Kimiyasu Kudo1988  Seibu Lions  Chunichi Dragons  4-1  Hiromichi Ishige1989  Yomiuri Giants  Kintetsu Buffaloes  4-3  Norihiro Komada1990  Seibu Lions  Yomiuri Giants  4-0  Orestes Destrade1991  Seibu Lions  Hiroshima Toyo Carp  4-3  Kouji Akiyama1992  Seibu Lions  Yakult Swallows  4-3  Takehiro Ishii1993  Yakult Swallows  Seibu Lions  4-3  Kenjiro Kawasaki1994  Yomiuri Giants  Seibu Lions  4-1  Hiromi Makihara1995  Tokyo Yakult Swallows  Orix BlueWave  4-1  Thomas O'Malley1996  Orix BlueWave  Yomiuri Giants  4-1  Troy Neel1997  Tokyo Yakult Swallows  Seibu Lions  4-1  Atsuya Furuta1998  Yokohama BayStars  Seibu Lions  4-2  Takanori Suzuki1999  Fukuoka Daiei Hawks  Chunichi Dragons  4-1  Kouji Akiyama2000  Yomiuri Giants  Fukuoka Daiei Hawks  4-2  Hideki Matsui2001  Tokyo Yakult Swallows  Osaka Kintetsu Buffaloes  4-1  Atsuya Furuta2002  Yomiuri Giants  Seibu Lions  4-0  Tomohiro Nioka2003  Fukuoka Daiei Hawks  Hanshin Tigers  4-3  Toshiya Sugiuchi2004  Seibu Lions  Chunichi Dragons  4-3  Takashi Ishii2005  Chiba Lotte Marines  Hanshin Tigers  4-0  Toshiaki Imae2006  Hokkaido Nippon-Ham Fighters  Chunichi Dragons  4-1  Atsunori Inaba2007  Chunichi Dragons  Hokkaido Nippon-Ham Fighters  4-1  Norihiro Nakamura2008  Saitama Seibu Lions  Yomiuri Giants  4-3  Takayuki Kishi2009  Yomiuri Giants  Hokkaido Nippon-Ham Fighters  4-2  Shinnosuke Abe2010  Chiba Lotte Marines  Chunichi Dragons  4-2-1  Toshiaki Imae2011  Fukuoka SoftBank Hawks  Chunichi Dragons  4-3  Hiroki Kokubo2012  Yomiuri Giants  Hokkaido Nippon-Ham Fighters  4-2  Tetsuya Utsumi2013  Tohoku Rakuten Golden Eagles  Yomiuri Giants  4-3  Manabu Mima2014  Fukuoka SoftBank Hawks  Hanshin Tigers  4-1  Seiichi Uchikawa2015  Fukuoka SoftBank Hawks  Tokyo Yakult Swallows  4-1  Lee Dae-ho2016  Hokkaido Nippon-Ham Fighters  Hiroshima Toyo Carp  4-2  Brandon Laird2017  Fukuoka SoftBank Hawks  Yokohama DeNA BayStars  4-2  Dennis Sarfate2018  Fukuoka SoftBank Hawks  Hiroshima Toyo Carp  4-1-1  Takuya Kai2019  Fukuoka SoftBank Hawks  Yomiuri Giants  4-0  Yurisbel Gracial2020  Fukuoka SoftBank Hawks  Yomiuri Giants  4-0  Ryoya Kurihara2021  Tokyo Yakult Swallows  Orix Buffaloes  4-2  Yuhei Nakamura2022  Orix Buffaloes  Tokyo Yakult Swallows  4-2-1  Yutaro Sugimoto

 Títulos por equipo 
 Equipo Campión SubcampiónYomiuri Giants <center>22<center>14Saitama Seibu Lions <center>13<center>8Fukuoka SoftBank Hawks <center>11<center>9Tokyo Yakult Swallows <center>6<center>2Orix Buffaloes <center>5<center>8 Chiba Lotte Marines <center>4<center>2 Hiroshima Toyo Carp <center>3<center>4Hokkaido Nippon-Ham Fighters <center>3<center>4Chunichi Dragons <center>2<center>8Yokohama BayStars <center>2<center>1Hanshin Tigers <center>1<center>5Tohoku Rakuten Golden Eagles <center>1<center>0Osaka Kintetsu Buffaloes <center>0<center>4Shochiku Robins <center>0<center>1

 Notas 

 Véxase tamén 
 Outros artigos 
 Central League
 Pacific League

 Ligazóns externas 
 Páxina oficial 
 Páxina oficial 

Categoría:Nippon Professional Baseball